Here is a page extracted from Wikipedia that may contain CSS, HTML, and a lot of unformatted text.

Title: 20 مليون و زياده
Content: عشرين مليون و زيادة

  <div style="padding-right:2px;background:#ffffff;font-size:120%">
تاليف أبوالسعود الأبيارى

كلمات المونولوج 

عشرين مليون و زيادة كانوا عايشين هنا أموات

علشان حضرات السادة البهوات و الباشاوات

كان الفلاح اجري يا مشكاح لأجل اللي قاعد مرتاح

و أبو كرش كبير عامل بنكير في أوروبا فشر سواح

علي الكونكان و علي النسوان في دوفيل و في كان

اصرف كُع ما في الجيب يأتيك يا ابني ما في الغيب

و ما بعد سعادته سعادة أصله وجيه و ابن ذوات

و وراه حضرات السادة البهوات و الباشاوات

عشرين مليون و زيادة

الغني من دول كان قد القول كذا ألف و كذا فدان

كان هو السيد و الباقي عبيد و كلامه مالوش قولان

سجن و ترابيس أحرار محابيس

و العجل أبيس نازل تهليس

يسرق و يقولوا آمين يكفر و يقولوا آمين

و يقولوا ده شيخ سجادة و ولي و صاحب كرامات

خدعوه حضرات السادة البهوات و الباشاوات

عشرين مليون و زيادة

كان عهد فساد أسود و سواد علي شعب أصيل و كريم

و المولي أراد كان بالمرصاد و سمع شكوى المظاليم

كان فرجه قريب و سميع و مجيب

الجيش و نجيب عملوا الترتيب

و بفضل المولي عليه سعدنا تم علي ايديه

و الشعب بقت له ارادة هدت كل الشنبات

و بقينا كلنا سادة و لا بهوات و لا باشاوات

عشرين مليون و زيادة

اغانى باللغه المصريه
مونولوجات اسماعيل ياسين